หุ้นไทยภาคเช้าปิดลบ 0.90 จุด
หุ้นไทยภาคเช้าปิดที่ระดับ 1,193.54  จุด ลดลง 0.90 จุด หรือ 0.08 % มีมูลค่าการซื้อขาย 10,585.05 ล้านบาท
26 มี.ค. 2555

หุ้นไทยภาคเช้าปิดที่ระดับ 1,193.54  จุด ลดลง 0.90 จุด หรือ 0.08 % มีมูลค่าการซื้อขาย 10,585.05 ล้านบาท




ดัชนีหุ้นไทยเช้าวันที่ 26 มี.ค. แกว่งตัวกรอบแคบสลับกันในแดนบวกและลบ ด้วยมูลค่าซื้อขายเบาบาง เนื่องจากตลาดขาดปัจจัยบวกใหม่ๆกระตุ้น ขณะที่ดัชนีอยู่ระหว่างการพักตัวหลังจากที่ปรับตัวเพิ่มขึ้นแรงในช่วงที่ผ่านมา โดยดัชนีเช้าวันนี้ปิดตลาดที่ระดับ 1,193.54 จุด ลดลง 0.90 จุด หรือ 0.08% มีมูลค่าการซื้อขาย 10,585.05 ล้านบาท
5 อันดับหลักทรัพย์ที่มีมูลค่าซื้อขายสูงสุด 1. SCB ปิดที่ 142.50 บาท ลดลง 3 บาท หรือ 2.06% มูลค่าการซื้อขาย 586.51 ล้านบาท2. DTAC  ปิดที่ 83 บาท เพิ่มขึ้น 0.75 บาท หรือ 0.91% มูลค่าการซื้อขาย 568.45 ล้านบาท3. KBANK ปิดที่ 150 บาท ลดลง 2 บาท หรือ 1.32% มูลค่าการซื้อขาย 534.94 ล้านบาท4. JAS ปิดที่ 2.76 บาท ราคาไม่เปลี่ยนแปลง มูลค่าการซื้อขาย 428.84 ล้านบาท5. BBL ปิดที่ 189 บาท ราคาไม่เปลี่ยนแปลง มูลค่าการซื้อขาย 357.13 ล้านบาท 
บริษัทหลักทรัพย์(บล.)ฟิลลิป ระบุว่า ตลาดหุ้นไทยวันนี้กลับมาแกว่งตัวกรอบแคบ ในกรอบ 1,189-1,201 จุด หลังฟื้นตัวได้ดีในช่วงท้ายตลาดก่อนปิดวันศุกร์สัปดาห์ก่อน แต่คาดความผันผวนระหว่างทางยังมีมากขณะที่ตลาดมองหาปัจจัยใหม่ที่โดดเด่นเข้ามากำหนดทิศทาง จึงมีความอ่อนไหวต่อข่าวระยะสั้นมากขึ้น โดยในรอบสัปดาห์นี้ยังต้องติดตามการประกาศตัวเลขเศรษฐกิจของสหรัฐ และการประมูลพันธบัตรของสเปนและอิตาลีต่อไป 
สำหรับกลยุทธ์การลงทุนในระยะสั้นยังคงเน้นเก็งกำไรแบบเลือกหุ้นรายตัวเป็นหลัก โดยเฉพาะหุ้นที่เกี่ยวข้องกับการฟื้นตัวของอุตสาหกรรมยานยนต์ และกลุ่มหลักทรัพย์น่าจะได้อานิสงส์จากข่าวเตรียมเสนอเกณฑ์คุมค่าคอมมิชชั่น ให้แนวต้านที่ระดับ 1,201-1,207 จุด แนวรับ 1,189-1,180 จุด